Document ID: 31994R3231

Padomes Regula (EK) Nr. 3231/94
(1994. gada 22. decembris)
par dažiem pasākumiem, kas saistīti ar sarunu nobeigumu atbilstīgi VVTT XXIV panta 6. punktam, un citiem pasākumiem, kas vajadzīgi vienkāršošanas nolūkā
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 28. un 113. pantu,
ņemot vērā Komisijas priekšlikumu,
tā kā dažiem ar lauksaimniecību nesaistītiem produktiem, attiecībā uz kuriem Urugvajas kārtas samazinājumi kopumā vairākus gadus ir 1 procenta punkts vai mazāk, pašreizējo nodokļu likmi samazinās attiecīgi par 0,5 procentu punktiem 1995. gada 1. janvārī un otrreiz - 1997. gada 1. janvārī;
tā kā Regula (EK) Nr. 532/94 [1] paplašina dažus pasākumus, kas izriet no Nolīguma starp Eiropas Ekonomikas kopienu un Amerikas Savienotajām Valstīm par sarunu nobeigumu atbilstīgi VVTT XXIV panta 6. punktam pēc Spānijas un Portugāles pievienošanās; tā kā saskaņā ar minēto nolīgumu pagaidu pasākumi, kas ietver samazinātas nodokļu likmes, kuras ir spēkā 1994. gadā attiecībā uz attiecīgajiem lauksaimniecības produktiem, tiks pagarināti līdz pirmajam to koncesiju ieviešanas posmam, kas attiecībā uz tādiem produktiem piešķirtas saskaņā ar Urugvajas kārtas sarunu iznākumu; tā kā atsevišķiem ķīmiskiem produktiem, uz ko iepriekš bija attiekušies tādi pagaidu pasākumi, Urugvajas kārtā panākto galīgo likmi ieviesīs uzreiz tajos gadījumos, kad iepriekšējā samazinātā likme bijusi zemāka, bet gadījumos, kad likme saskaņā ar pagaidu pasākumiem bijusi augstāka, minēto likmi saglabās tikmēr, kamēr tiks pakāpeniski sasniegts attiecīgais samazinājumu punkts, par ko panākta vienošanās Urugvajas kārtā,
IR PIEŅĒMUSI ŠO REGULU.
1. pants
1. Dažiem ar lauksaimniecību nesaistītiem produktiem, attiecībā uz kuriem Urugvajas kārtas samazinājumi kopumā vairākus gadus ir 1 procenta punkts vai mazāk, pašreizējo nodokļu likmi samazinās attiecīgi par 0,5 procentu punktiem 1995. gada 1. janvārī un 1997. gada 1. janvārī. Minētie produkti ir uzskaitīti A pielikumā.
2. Pasākumus, kas minēti Vēstuļu apmaiņā, kura papildina Nolīgumu starp Eiropas Ekonomikas kopienu un Amerikas Savienotajām Valstīm par sarunu nobeigumu atbilstīgi VVTT XXIV panta 6. punktam, Kopiena piemēro līdz 1995. gada 30. jūnijam tiem lauksaimniecības produktiem, attiecībā uz kuriem 1995. gada 1. jūlijā stāsies spēkā tarifu pasākumi, kas izriet no Urugvajas kārtas.
2. pants
Atsevišķiem ķīmiskiem produktiem, kuri uzskaitīti B pielikumā, nodokļu likmes, kas jāpiemēro 1995. gada 1. janvārī, ir norādītas 6. slejā.
3. pants
1. Šī regula stājas spēkā dienā, kad to publicē Eiropas Kopienu Oficiālajā Vēstnesī.
2. To piemēro no 1995. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 22. decembrī

Labels: 3
15
18